หุ้นไทยภาคเช้าปิดบวก1.50จุด
เช้าวันนี้ดัชนีหุ้นไทยปิดที่ระดับ 1,281.63 จุด เพิ่มขึ้น 1.50 จุด หรือ 0.12% มีมูลค่าการซื้อขาย 8,884.36 ล้านบาท
19 พ.ย. 2555

เช้าวันนี้ดัชนีหุ้นไทยปิดที่ระดับ 1,281.63 จุด เพิ่มขึ้น 1.50 จุด หรือ 0.12% มีมูลค่าการซื้อขาย 8,884.36 ล้านบาท
ดัชนีหุ้นไทยเช้าวันนี้( 19 พ.ย.) แกว่งตัวกรอบแคบสลับกันในแดนบวกและลบ เนื่องจากตลาดขาดปัจจัยบวกใหม่ๆกระตุ้น ขณะที่นักลงทุนรอดูสถานการณ์การเมืองที่ร้อนแรงขึ้นในช่วงปลายสัปดาห์นี้ ทั้งการอภิปรายไม่ไว้วางใจและการชุมนุมของกลุ่มพิทักษ์สยามฯ โดยโดยเช้าวันนี้ดัชนีปิดตลาดที่ระดับ 1,281.63 จุด เพิ่มขึ้น 1.50 จุด หรือ 0.12% มูลค่าการซื้อขายเบาบาง 8,884.36 ล้านบาท
5 อันดับหุ้นที่มีมูลค่าการซื้อขายสูงสุด1. BTS ปิดที่ 6.20 บาท เพิ่มขึ้น 0.05 บาท หรือ 0.81% มูลค่าการซื้อขาย 506.27 ล้านบาท2. PTT ปิดที่ 312 บาท ลดลง 2 บาท หรือ 0.64% มูลค่าการซื้อขาย 449.47 ล้านบาท3. SUPER ปิดที่ 1.35 บาท เพิ่มขึ้น 0.06 บาท หรือ 4.65% มูลค่าการซื้อขาย 440.54 ล้านบาท4. PTTGC ปิดที่ 61.50 บาท เพิ่มขึ้น 1.50 บาท หรือ 2.50% มูลค่าการซื้อขาย 396.56 ล้านบาท5. SCB ปิดที่ 156 บาท ล ดลง 1.50 บาท หรือ 0.95% มูลค่าการซื้อขาย 330.66 ล้านบาท
บริษัทหลักทรัพย์(บล.)ฟิลลิป ระบุว่า ดัชนีหุ้นไทยกลับมาผันผวนในกรอบจำกัดอีกครั้ง หลังปรับฐานลงมาแรงในสัปดาห์ก่อน แม้จะมีการดีดตัวกลับขึ้นมาปิดที่ระดับสูงสุดของวันเมื่อวันศุกร์ที่ผ่านมา แต่มองเป็นเพียงการรีบาวด์ระยะสั้นทางเทคนิคเท่านั้น ขณะที่ปัจจัยบวกที่จะเข้ามาผลักดันการฟื้นตัวอย่างจริงจังไม่เด่นชัด ในทางตรงข้ามช่วงปลายสัปดาห์จะมีประเด็นด้านการเมืองภายในที่ร้อนแรงขึ้น จากการชุมนุมของกลุ่มพิทักษ์สยามฯ และการเริ่มต้นอภิปรายไม่ไว้วางใจรัฐบาล ขณะที่ต่างชาติยังยืนอยู่ข้างขายสุทธิในตลาดหุ้นไทยต่อไป สำหรับกลยุทธ์การลงทุนระยะสั้นเลือกเก็งกำไรหุ้นรายตัวเป็นหลัก โดยให้แนวต้านที่ 1,290 จุด และ 1,300 จุด แนวรับ 1,272 จุด และ 1,260 จุด